หุ้นไทยภาคเช้าปิดลบ 9.05 จุด
เช้าวันนี้ดัชนีหุ้นไทยปิดที่ระดับ 1,221.99 จุด ลดลง 9.05 จุด หรือ 0.74% มีมูลค่าการซื้อขาย 17,849.49 ล้านบาท
9 พ.ค. 2555

เช้าวันนี้ดัชนีหุ้นไทยปิดที่ระดับ 1,221.99 จุด ลดลง 9.05 จุด หรือ 0.74% มีมูลค่าการซื้อขาย 17,849.49 ล้านบาท




ดัชนีหุ้นไทยเช้าวันที่ 9 พ.ค. ปรับตัวลดลงตามทิศทางตลาดหุ้นต่างประเทศ โดยเฉพาะดัชนีดาวโจนส์ที่ปรับตัวลดลงเกือบ 80 จุด และระหว่างวันลดลงแรงถึง 200 จุด เนื่องจากนักลงทุนกลับมากังวลการแก้ไขปัญหาหนี้ยุโรปหลังการเลือกตั้งฝรั่งเศสและกรีซ ส่งผลให้ดัชนีภาคเช้าปิดที่ระดับ 1,221.99 จุด ลดลง 9.05 จุด หรือ 0.74% มูลค่าการซื้อขาย 17,849.49 ล้านบาท
5 อันดับหุ้นที่มีมูลค่าการซื้อขายสูงสุด1. CPALL ปิดที่ 37.50 บาท ลดลง 1 บาท หรือ 2.60% มูลค่าการซื้อขาย 1,209.14 ล้านบาท2. BBL ปิดที่ 187.50 บาท ลดลง 5 บาท หรือ 2.60% มูลค่าการซื้อขาย 795.75 ล้านบาท3. JAS ปิดที่ 3.48 บาท เพิ่มขึ้น 0.08 บาท หรือ 2.35%  มูลค่าการซื้อขาย 778.07 ล้านบาท4. ADVANC ปิดที่ 187.50 บาท ลดลง 1.50 บาท หรือ 0.79% มูลค่าการซื้อขาย 655.91 ล้านบาท5. IVL ปิดที่ 32.75 บาท ลดลง 1 บาท หรือ 2.96% มูลค่าการซื้อขาย 653.79 ล้านบาท 
บริษัทหลักทรัพย์(บล.) ธนชาต ระบุว่า ดัชนีหุ้นไทยยังมีทิศทางอ่อนตัวลงระหว่าง 1222-1236 จุด เพราะถูกกดดันจากปัจจัยลบภายนอก โดยเฉพาะทิศทางตลาดหุ้นทั่วโลกอ่อนแอ เนื่องจากความกังวลต่อการแก้ปัญหาวิกฤติหนี้ยุโรปที่ไม่มีความชัดเจนหลังการเลือกตั้งฝรั่งเศสและกรีซ แม้ว่าจะได้ปัจจัยบวกหนุน คือผลการดำเนินงานของบริษัทจดทะเบียน และการซื้อหุ้นของนักลงทุนต่างชาติในช่วง 2 สัปดาห์ ทำให้ยอดซื้อสะสมสูงสุดเทียบกับเดือน เม.ย. อย่างไรก็ตามมองว่ายังคงเป็นจังหวะทยอยขายหุ้นใหญ่ โดยคาดว่าทิศทางตลาดจะปรับตัวลงไปใกล้ 1200 จุด ก่อนที่จะมีจังหวะฟื้นตัวขึ้นอีกครั้ง